# Alice Patrick

Alice Patrick (1948) és una muralista i escultora afroamericana. Els seus murals són reconeguts per la ciutat de Los Angeles com els primers pintats a la ciutat per una dona afroamericana.

## Biografia

Patrick va nàixer i es va criar a Los Angeles, on estudià primer al Art Center College of Design i més tard al Otis Art Institute. També va ser professora d'art en una escola de primària.

## Obra

Patrick fou part del Projecte Mural Citywide a Los Angeles. Va pintar a la zona Sud de Los Angeles, així i tot, el seu mural de dones històriques de la Història dels Negres, completat a la meitat dels anys setanta, fou destruït poc després de ser completat. Un dels seus últims murals, Women Do Get Weary (but They Don't Give Up) de 1991, fou patrocinat pel Social and Public Art Resource Center (SPARC). El mural mostra imatges de Mary McCleod Bethune, Dorothy Height, Oprah Winfrey, Josephine Baker i altres. Patrick també es pintà a ella mateixa en el mural. El mural mesura aproximadament 3 metres per 5 i està pintat amb acrílic en estuc. En 2013, el mural va ser restaurat pel SPARC per a arreglar la pintura que es pelava i els colors que s'apagaven.
En els anys noranta, Patrick va vendre edicions impreses limitades d'activistes involucrats en el moviment afroamericà pels drets civils. Cooper's Originals, una galeria a Los Angeles, ajudà a promoure la seua obra, anunciant la venda les seues reproduccions. Més endavant, va obrir la seua pròpia galeria, anomenada Aliceland, que va conservar durant deu anys.

## Referències

* ↑ Garay, Olga. «City of Los Angeles Inter-Departmental Correspondence». City of Los Angeles, 07-12-2010. [Consulta: 30 juliol 2015].
* 1 2 3 4 5 Prigoff, James; Dunitz, Robin J. Walls of Heritage Walls of Pride: African American Murals. San Francisco, California: Pomegranate Communications, Inc., 2000, p. 180, 257. ISBN 0764913395.
* ↑ Carr, Elston L. «A Niche for Beauty : Art: A Westside businessman has opened new avenues to make affordable works by black artists available around the country.». Los Angeles Times, 09-09-1990 [Consulta: 30 juliol 2015].
* ↑ Fuentes, Ed «Mural Ordinance Public Meeting Period Does Not End Quietly». KCET - National Public Radio, 21-02-2012 [Consulta: 30 juliol 2015].
* ↑ Morrison, Patt «Judy Baca: Muralista». Los Angeles Times, 28-08-2010 [Consulta: 30 juliol 2015].
* ↑ Kapitanoff, Nancy «Street Gallery Works : A slide presentation and a tour will both emphasize women muralists and the many images they've made on the walls of Los Angeles.». Los Angeles Times, 14-03-1993 [Consulta: 30 juliol 2015].
* ↑ «Alice Patrick Mural Fully Restored!». SPARC, 13-07-2013. Arxivat de l'original el 5 de desembre 2015. [Consulta: 30 juliol 2015].
* ↑ Nash, Collin «Of Pride and Profit : Business: Spawned by a new wave of ethnic consciousness, mom-and-pop outlets for Afrocentric products are proliferating.». Los Angeles Times, 28-11-1991 [Consulta: 30 juliol 2015].
* ↑ Moffat, Susan «Art Gallery Offers Blacks a Nostalgic Brush With the Past». Los Angeles Times, 28-12-1992 [Consulta: 30 juliol 2015].
* ↑ «Alice Patrick». Mural Conservancy of Los Angeles. Arxivat de l'original el 7 d’abril 2017. [Consulta: 30 juliol 2015].

## Enllaços externs

* Saving Alice Patrick's 'Women Do Get Weary, but They Never Give Up.' (Vídeo)
* Dramatization of "Women Do Get Weary (but They Don't Give Up) - Vídeo